Covid eis lewe van Aston Villa-breier se pa | Netwerk24
Dean Smith, afrigter van die Engelse sokkerklub Aston Villa. Foto: Getty Images
Die sokkerklub Aston Villa het in ’n verklaring gesê dat hul afrigter, Dean Smith, se pa, Ron, in die ouderdom van 79 jaar gesterf het.
“Ron, wat die laaste tyd in ’n versorgingsoord gewoon het nadat demensie ses jaar gelede by hom gediagnoseer is, het vier weke gelede Covid-19 opgedoen. Hy is in ’n hospitaal opgeneem en is ná ’n kort siekte, met sy familie aan sy sy, oorlede,” het die verklaring gelui.
Verlede maand is Pep Guardiola, afrigter van Manchester City, se ma (Dolors Salas) ook weens die virussiekte oorlede. Sy was 82 en is in Barcelona dood.
Teen Donderdag was daar al 267 000 bevestigde gevalle van Covid-19 in Brittanje, met bykans 38 000 mense wat reeds dood is. – Reuters
Meer oor: Dean Smith | Oorlede | Covid-19 | Engelse Premierliga | Sokker | Koronavirus | Aston Villa
Messi, Pep skenk elk €1 m. vir stryd